CELEX: 32007R0783
Language: et
Date: 2007-06-25 00:00:00
Title: Nõukogu määrus (EÜ) nr 783/2007, 25. juuni 2007 , millega tehakse erandid Bulgaariale ja Rumeeniale määruse (EÜ) nr 2371/2002 teatavatest sätetest, milles käsitletakse kalalaevastike sihttasemeid

5.7.2007   
            
            
               ET
            
            
               Euroopa Liidu Teataja
            
            
               L 175/1
            
         
      NÕUKOGU MÄÄRUS (EÜ) nr 783/2007,
   25. juuni 2007,
   millega tehakse erandid Bulgaariale ja Rumeeniale määruse (EÜ) nr 2371/2002 teatavatest sätetest, milles käsitletakse kalalaevastike sihttasemeid
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse Bulgaaria ja Rumeenia ühinemislepingut,
   võttes arvesse Bulgaaria ja Rumeenia ühinemisakti, eriti selle artiklit 56,
   ning arvestades järgmist:
   
               (1)
            
            
               Nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (1) artiklis 12 on sätestatud, et iga liikmesriigi laevastiku jaoks tuleb sihttasemed kindlaks määrata 1997.–2002. aasta mitmeaastase arendusprogrammi iga laevastikuosa eesmärkide summana.
            
         
               (2)
            
            
               Bulgaarial ja Rumeenial ei ole määruse (EÜ) nr 2371/2002 artiklis 12 osutatud eesmärke.
            
         
               (3)
            
            
               Nende liikmesriikide sihttasemed saab kindlaks määrata ainult viitega nende laevastiku tasemele ühinemise ajal. Kuid sellisel juhul osutuksid määruse (EÜ) nr 2371/2002 artikli 11 lõigetega 2 ja 4 ettenähtud kohustused ülearuseks, kuna need kattuksid kõnealuse määruse artikli 13 kohasest laevastiku koosseisu arvamise/koosseisust väljaarvamise kavast tulenevate kohustustega.
            
         
               (4)
            
            
               Seepärast ei ole asjakohane kindlaks määrata määruse (EÜ) nr 2371/2002 artikliga 12 ettenähtud sihttasemeid Bulgaaria ja Rumeenia jaoks ega kohaldada nende suhtes kõnealuse määruse artikli 11 lõikeid 2 ja 4, kuna sellel ei oleks mõju laevastiku haldamisele nendes liikmesriikides.
            
         
               (5)
            
            
               Seetõttu tuleks Bulgaaria ja Rumeenia jaoks ette näha erandid määruse (EÜ) nr 2371/2002 kõnealustest sätetest,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina ei kohaldata määruse (EÜ) nr 2371/2002 artikli 11 lõikeid 2 ja 4 ja artiklit 12 Bulgaaria ja Rumeenia suhtes.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 25. juuni 2007
      
         
            Nõukogu nimel
         
         
            eesistuja
         
         A. SCHAVAN
         
      
   
   
      (1)  EÜT L 358, 31.12.2002, lk 59.